Document ID: /roh_data/filtered/fineweb-2-filterrobots_roh.jsonl.gz/42443

Dapi onns na san ins betg pli, quants rumantschs ch’i dat propi. Dumbraziuns exactas n’èn betg pli vegnidas fatgas dapi l’onn 2000. Lura devi anc 60’000 Rumantschas e Rumantschs. Dapi lura fan ins mo pli calculaziuns approximativas. Perquai vul la Lia Rumantscha registrar sche pussibel tut las persunas ch'èn tenor els Rumantschs.
Però la finamira la pli impurtanta da la dumbraziun saja da colliar las Rumantschas ed ils Rumantschs sur ils cunfins, dal Grischun fin giu la Bassa e sin tut il mund.
L’acziun da la registraziun dura en tut 4 onns fin il 2019. L’onn dal 100avel anniversari da la Lia Rumantscha.
Sa registrar pon ins cun ir speravia u cun dar in telefon a la Lia Rumantscha. Era pon ins sa registrar sin la pagina da la Lia Rumantscha www.liarumantscha.ch u a las differentas occurrenzas da la Lia Rumantscha.